Nie Jy nie maar Julle
Gen 1:26. En God het gesê: Laat Ons mense maak na ons beeld, na ons gelykenis, en laat hulle heers oor die visse van die see en die voëls van die hemel en die vee en oor die hele aarde en oor al die diere wat op die aarde kruip.
In hierdie stadium is God besig om die wereld te skep, en wat vir my interessant is, en belangrik is, is dat God eerstens na Hulle verwys as "Ons" en na die mens verwys as "hulle".
God dink in die meervoud hier, "Ons" en "Hulle" . Dit is van die begin af sy manier van dink, Hy dink in groepe. Nie individue nie.
Wanneer hy wel individue gebruik is dit bloot om die groep te bevoordeel. Abraham, Vader van die gelowiges. Moses (Israel uit Egipte), Joshua (Israel in Kanaan) Josef (red Isreal van Hongersnood) al die rigters, profete ens. Almal tot voordeel van die groep, wat in die geval van die ou-testament Israel is. Sy uitverkore volk.
Regdeur die ou-testament wanneer daar beloftes gemaak word van verlossing, of versoeke van gehoorsaamheid, word dit gedoen aan die volk. Die volk was die belangrike deel, nie die individu nie.
Die probleem is, dat hierdie trant voorgesit word in die Nuwe-Testament, maar omdat ons so geleer is om die Bybel in versies te lees, en omdat ons as mense so gesentreerd is op onsself (ons het dit van die Duiwel geeerf), loop ons die gevaar om sekere dinge aan onsself as invidue toe te eien, of om verantwoordelikhede op onsself as invidue te neem, wat nooit bedoel was om deur eens mens gedra te word nie.
'n Eenvoudige voorbeeld hiervan is: 1 Kor 3:16 " Weet julle nie dat julle die tempel van God is en dat die Gees van God in julle woon nie? "
Tempel is enkelvoud, julle is meervoud.
Die Tempel van God is opgebou uit 'n klomp mense.
So Wanneer Paulus se:
1 Kor 10:17: Omdat dit een brood is, is ons, al is ons baie, saam een liggaam, want ons het almal deel aan die een brood.
Is dit belangrik om te besef dat ook Paulus in die meervoud dink. Christenwees is leefbaar en draagbaar in die groep, die individu is net 'n hand of net 'n voet. Op sy eie het hy die totale DNA van die liggaam waarvan hy deel is, maar hy kan nie dit waarvan hy deel is uitleef nie.
Paulus se briewe, met 'n paar uisonderings, is geskryf aan groepe, liggame, Tempels, nie persone nie. Die briewe aan persone, was persoonlike briewe aan SPESIFIEKE werkers, nie predikante nie, of broers of susters in die kerk nie. Dit is mense met wie hy 'n spesifieke pad gestap het, en hulle aangemoedig het in 'n spesifieke rigting.
Die Openbaring van Jesus Christus aan Johannes, se eerste paar hoofstukke is ook geskryf and groep mense, liggame, tempels.
Die dinge waaroor Paulus en Johannes skryf, was dinge wat die groep moes dra en oplos.
MEERVOUD MEERVOUD MEERVOUD. JULLE JULLE JULLE.
Ja, natuurlik moet jy self in God glo, dit gaan nie hier net oor redding nie, alhoewel, vir interessantheid, jy as individu, kom nie na God toe nie, God roep jou. Jy aanvaar.
Maar om die lewe te leef wat in jou is, om die porsie te kan uitleef wat Christus in jou geplaas het, het jy broers en susters nodig.
Vergeet van alleenman Christenskap
Maar vergeet ook van Christenskap waar almal SAAM sit en luister na een mens of twee wat hulle porsie deel en die res moet maar sit en hulleself inhou, of hulle mag darem die koektafel bestuur of sondagskool gee.
Dit is nie Christus se idee nie. Dit is uitgedink deur mense.
Jou reg as Christen is om te funksioneer soos wat elke deel van 'n normale liggaam funksioneer. En hiermee bedoel ek nie koek verkoop nie, ek praat van deel wees van die gemeenskap van Christus. Daar diep in jou binneste is Christus gereed om uit te bars met openbarings wat net jy op jou manier verstaanbaar kan maak. Dinge wat nie geweet gaan word as jy dit nie se nie. Ja Christus is so groot!!. Jy het 'n ervaring van Christus wat uniek is, en wat aanvullend is tot die res van die liggaam se ervaring en as jy en die res van die gelowiges nie in 'n posisie geplaas word waar daardie ervarings deel van die ervaring van die gemeenskap kan word nie, is jy nie in 'n omgewing waar Christus die middelpunt en die alles is nie.
Soek so 'n gemeenskap, waar almal terugstaan om Christus sy plek te gee, en die liggaam sal weer funksioneer.